**М. Жұмабаев атындағы жоғары колледж дамуының негізгі бағыттары**

**Е.Б. Жанділдин, колледж директоры**

**Аңдатпа**

Мақалада академиялық дербестік шеңберінде білім берудің жаңартылған мазмұны жағдайында колледждің оқу-тәрбие үрдісін дамытудың негізгі бағыттары, білім беру жүйесіне Worldskills стандарттарын енгізуде колледждің материалды-техникалық базасын одан әрі жетілдіру және жаңарту, білім беру технологияларын тәжірибеге енгізу, инновациялық қызметті жетілдіру және дамыту бойынша негізгі бағыттары қарастырылған.

М. Жұмабаев атындағы жоғары колледж – бұл заманауи оқу орны, оның негізгі жетістіктерінің бірі үздіксіз кәсіптік білім берудің білім беру жүйесін құру, дағдылар мен құзыреттердің кең аясы мен білікті мамандарды даярлау болып табылады.

2019 жылдың қыркүйек айынан бастап «Мағжан Жұмабаев атындағы Петропавл гуманитарлық колледжі» КМҚК «Солтүстік Қазақстан облысы әкімдігінің білім басқармасы» КММ «Мағжан Жұмабаев атындағы жоғары колледж» КМҚК болып қайта аталды.

Кәсіптік білім беру бағдарламаларын сапалы іске асыру мақсатында колледж 2017 жылы мемлекеттік аттестаттаудан, 2018 жылғы қараша айында халықаралық институционалдық және мамандандырылған аккредиттеуден өтті. Колледждің кезекті мемлекеттік аттестаттаудан өтуі 2022-2023 оқу жылына жоспарланып отыр.

Колледждге студенттерді қабылдау келесі бейіндер бойынша жүзеге асырылады: 011 – Білім беру, 092 – Әлеуметтік қамсыздандыру, 06-Ақпараттық-коммуникациялық технологиялар.

Колледждің өзін-өзі оқытатын ұйым ретіндегі қызметі оның инновациялық дамуының маңызды факторы болып табылады. Заманауи білім беру технологияларын енгізу, педагогтердің инновациялық педагогикалық фактілер мен құбылыстар туралы хабардар болуы, психологиялық-педагогикалық ғылым мен практикадағы соңғы жетістіктері, жаңартылған материалдық-техникалық база инновациялық үдерістің маңызды құрамдас бөлігі болып табылады.

2016 жылдан бастап колледж «Мәңгілік Ел жастары - индустрияға» «Серпін-2050» бағдарламасы бойынша Қазақстан Республикасының оңтүстік өңірлерінен студенттер қабылдайды, 2017 жылдан бастап колледжде «Баршаға арналған тегін кәсіптік-техникалық білім беру» жобасы жүзеге асырылуда.

«Солтүстік қазақстан облысы әкімдігінің білім басқармасы» КММ 17.07.2017 жылғы № 774 бұйрығына сәйкес колледж оқытудың модульдік-құзыреттілік технологиясын енгізу бойынша экспериментке енгізілді.

2018 жылдан бастап Республикалық эксперимент шеңберінде колледжде «Бастауыш білім беру», «Мектепке дейінгі тәрбие және оқыту», «Негізгі орта білім беру» мамандықтарында орта білімнен кейінгі білім беру - қолданбалы бакалавриатты енгізу бойынша жоспарлы жұмыс жүргізілуде. Қолданбалы бакалавриат бойынша жұмыс оқу жоспарлары мен бағдарламалары М. Қозыбаев атындағы СҚУ білім беру бағдарламаларымен сабақтастық негізінде әзірленді.

Модульдік-кредиттік тәсіл негізінде әзірленген іске асырылатын білім беру бағдарламаларының үлесі колледждің іске асырылатын бағдарламаларының жалпы санының 95% -ын құрайды.

Оқу жұмыс жоспарлары және оқу бағдарламалары академиялық еркіндікті ескере отырып, «Педагог», «World Skills Kazakhstan» кәсіби стандарттары, фин кәсіптік білім беру жүйесі негізінде әзірленген, оқыту нәтижелеріне бағытталған, колледждің әлеуметтік серіктестерімен келісілген және бекітілген. Әрбір жаңа білім беру бағдарламасы бойынша «Talap» КЕАҚ сайтында техникалық және кәсіптік, орта білімнен кейінгі білім беру мамандықтары бойынша білім беру бағдарламаларының тізіліміне енгізілген паспорттар әзірленді.

2022 жылы колледжде жаңа мамандықтар бойынша оқыту жүргізіледі:

* 01140400 «Информатика» 5AB01140401 «Информатика қолданбалы бакалавры» біліктілігімен
* 01140300 «Негізгі орта білім берудің тілі мен әдебиетін оқытудың педагогикасы мен әдістемесі» 5AB01140301 «Қазақ тілі мен әдебиетін оқыту педагогикасы мен әдістемесінің қолданбалы бакалавры» біліктілігімен.

Негізгі біліктілікті алумен қатар колледжде жұмысшы біліктілігін алу бойынша мамандарды даярлау жүргізіледі.

|  |  |  |
| --- | --- | --- |
| Мамандық | Негізгі біліктілік | Жұмысшы біліктілігі |
| 01120100 «Мектепке дейінгі тәрбие және оқыту» | 4S01120102 «Мектепке дейінгі тәрбие және оқыту ұйымының тәрбиешісі» | 3W01120101 «Тәрбиешінің көмекшісі» |
| 5AB01120101 «Мектепке дейінгі тәрбие және оқытудың қолданбалы бакалавры» |
| 06130100 «Бағдарламалық қамтамасыз ету (түрлері бойынша)» | 4S06130103 «Бағдарламалық қамтамасыздандыруды құрастырушы» | 3W06130102 «Web-дизайнер» |
| 4S06130105 «Ақпараттық жүйелер технигі» |
| 09230100 «Әлеуметтік жұмыс» | 4S09230102 «Әлеуметтік қызметкер» | 3W09230101 «Әлеуметтік қызметкер көмекшісі» |

2020-2021 оқу жылынан бастап колледж қорытынды аттестаттауды өткізудің жаңа нысаны демонстрациялық емтихан тапсыруды қолданады. Құзыреттілік орталық базасында 2021 жылы 1305000 «Ақпараттық жүйелер» (қолдану саласы бойынша)» мамандығы 1305033 «Техник» біліктілігі «Графикалық дизайн» құзыреттілігі бойынша ІТ технологиялар бойынша өткізілді.

2021-2022 оқу жылында 01120100 «Мектепке дейінгі тәрбие және оқыту» мамандықтары 3W01120101 «Тәрбиешінің көмекшісі» біліктілігі, 1304000 «Есептеу техникасы және бағдарламалық қамтамасыз ету (түрлері бойынша)» мамандығы, 3W06130102 «Web-дизайнер» біліктілігі бойынша жұмыс біліктілігін алуға демонстрациялық емтихандар өткізілді.

Академиялық дербестікті іске асыру шеңберінде колледждің әлеуметтік әріптестермен кәсіби практиканы, қорытынды аттестаттауды, WorldSkills Kazakhstan өңірлік чемпионаттарын ұйымдастыру және өткізу, практика бойынша жұмыс бағдарламаларын әзірлеу, кәсіптік бағдар беру жұмысын жүргізу, студенттерді практикалық даярлаудың өзекті мәселелері бойынша конференциялар, семинарлар ұйымдастыру және өткізу бойынша тиімді ынтымақтастығы жүзеге асырылады.

3W06130102 «Web-дизайнер» біліктілігі, 06130100 «Бағдарламалық қамтамасыз ету (түрлері бойынша)» мамандығына дуалды оқыту технологиясы енгізілді, бірлескен ынтымақтастық туралы үш жақты шарт жасалды.

Жыл сайын балабақшалармен, мектептермен, кәсіпорындармен және қоғамдық ұйымдармен жемісті ынтымақтастық туралы шарттар жасасу, жұмысқа орналасудың жоғары пайызы, әлеуметтік серіктестердің оң пікірлері - осының бәрі жұмыс берушілердің түлектерді даярлау сапасына қанағаттануының жоғары дәрежесін көрсетеді.

Колледж түлектерін жұмысқа орналастыру олардың еңбек нарығында жоғары сұранысқа ие екендігін көрсетеді және 95% -ды құрайды.

Білім беру процесінде заманауи педагогикалық және ақпараттық технологияларды қолдану оқытушылардың шығармашылық әлеуетін белсендіреді және әртүрлі деңгейдегі кәсіби конкурстарда жүлделі орындарға ие болуға мүмкіндік береді. Колледж оқытушылары арасында - ҚР Білім беру ісінің үздіктері, ҚР Білім беру ісінің құрметті қызметкерлері, «Ы.Алтынсарин» төсбелгісінің иегерлері, «Үздік жыл мұғалімі», «Жүзден жүйрік» республикалық және облыстық конкурстарының жеңімпаздары, облыс әкімі грантының иегерлері, халықаралық, республикалық, облыстық деңгейдегі конкурстардың жүлдегерлері.

Кәсіби деңгейінің ғылыми әлеуетін арттыру, жұмыс тәжірибесімен алмасу мақсатында колледж оқытушылары мен студенттері жақын және алыс шетел, атап айтқанда Ресей, Болгария, Польша, Чехия халықаралық ғылыми-практикалық конференцияларына тұрақты түрде қатысады.

Колледж оқытушылары өздерінің кәсіби құзыреттіліктерін жетілдіре отырып, «Өрлеу» БАҰО АҚ, «Тalap» холдингі» КЕАҚ, «Назарбаев Зияткерлік мектептері» ДББҰ Педагогикалық шеберлік орталығында курстық даярлықтан, қаламыздың білім беру мекемелері мен кәсіпорындарында, сондай-ақ жақын және алыс шетелдерде, атап айтқанда Белоруссия, Малайзия, Австрия, Венгрия, Словакияда тағылымдамалардан өтеді.

Колледждің стратегиялық даму жоспарының негізгі бағыттарының бірі оқу-тәрбие үдерісін ақпараттандыру болып табылады.

Жыл сайын колледждің материалдық-техникалық базасы нығайып, жаңартылады: барлық оқу аудиториялары жаңғыртылды, IT-саласындағы жетекші әлемдік компаниялардан жаңа интерактивті оқу жабдықтары сатып алынды.

«Мектепке дейінгі тәрбие және оқыту» мамандығы бойынша кәсіби кадрлар даярлау мақсатында колледжде М.Монтессори кабинеті ашылды.

2020 жылдан бастап колледж «Жас маман» жобасының қатысушысы болып табылады. Республикалық және халықаралық деңгейде сұранысқа ие жоғары білікті кадрларды даярлау мақсатында ІТ бағытта жаңа заманауи ІТ жабдықтармен: 3dпринтерлермен, 3D сканерлермен, «Legomindstorms», «Аrduino» робототехникалық жинақтарымен, «Cisco» және «Микроконтроллерлер» оқу жабдықтарының үлгілік жинақтарымен жабдықталған құзыреттер орталығы жұмыс істейді.

Студенттерді үш өлшемді модельдеуге оқыту IT-орталықтың 3D зертханасында жүргізіледі. 3D модельдеу зертханасы заманауи 3D rangevision Spectrum және calibry сканерлерімен жабдықталған, олар объектілердің үш өлшемді модельдерін жасауға арналған жабдық болып табылады.

Құзыреттілік орталығы «Желілік және жүйелік әкімшілендіру», «Веб-технологиялар», «Графикалық дизайн», «Мобильді қосымшаларды әзірлеу» құзыреттіліктері бойынша WorldskillsKazakhstan кәсіби шеберлік конкурсын өткізу үшін жаттығу базасы, IT-технологиялар саласындағы кәсіптер мен кәсіби қоғамдастықтарды дамыту орталығы, білім беру және кәсіби дайындыққа арналған «Worlddidac Kazakhstan 2021» жабдықтар мен технологиялар халықаралық көрмесінің қатысушысы болып табылады.

Колледж оқытушыларының оқу сабақтарында заманауи жабдықтарды тиімді пайдалануы студенттерге ғылыми-зерттеу және өндірістік қызметпен тереңдетіп айналысуға мүмкіндік береді.

Студенттер WorldSkills Kazakhstan аймақтық және ұлттық кезеңдерінің ІТ-жүйелерді басқару», «Мектепке дейінгі тәрбие және оқыту», «Веб-дизайн және әзірлеу», «Бастауыш сыныптарда оқыту», «Графикалық дизайн», «Желілік және жүйелік әкімшілендіру» құзыреттіліктері бойынша жеңімпаздары және «Үздік маман» медальонының иегерлері.

Еңбек нарығы үшін өзекті мамандықтар бойынша кәсіби стандарттарды жаңарту және өндіріске инновациялық технологияларды енгізу колледж алдына маңызды міндет қояды, ол қысқа мерзімді курстар бойынша білім беру бағдарламаларын құру.

2011 жылдан бастап колледж 01120100 «Мектепке дейінгі тәрбие және оқыту», 09230100 «Әлеуметтік жұмыс» мамандықтары бойынша кадрларды қысқа мерзімді қайта даярлауды жүзеге асырады.

Қазіргі уақытта коммерцияландыруды дамыту және колледждің қаржылық тұрақтылығын арттыру мақсатында ҚР Еңбек және халықты әлеуметтік қорғау министрлігінің қолдауымен «Еңбек ресурстарын дамыту орталығы» АҚ колледждің үздік педагогтары келесі бағыттар бойынша онлайн-курстардың бағдарламалары мен мазмұнын әзірлеуде:

* «Білім беру ұйымдарында әдіскердің кәсіби құзыреттілігін дамыту»;
* «Тәрбие және білім беру саласындағы кәсіби құзыреттілікті дамыту»;

Қысқа мерзімді курстардың білім беру бағдарламаларының тақырыбы өзекті, практикаға бағдарланған және жұмыс істейтін және жұмыспен қамтылмаған халық арасында кеңінен сұранысқа ие.

Колледждің тәрбие жұмысы тәрбиелік іс-шараларға, клубтық қызметке, спорттық жұмысқа, волонтерлік қозғалысқа қатысу арқылы студенттердің кәсіби құзыреттілігін қалыптастыруға ықпал етеді.

Колледж студенттері өздерінің табыстылығы мен бәсекеге қабілеттілігін растай отырып, халықаралық, республикалық, облыстық, қалалық олимпиадалардың, конкурстардың, фестивальдардың жеңімпаздары мен жүлдегерлері, «Қазақстан Республикасы колледждерінің ТОП-100 студенті» республикалық жобасының бірнеше мәрте қатысушылары мен жеңімпаздары болып табылады.

Тәрбие жұмысын ұйымдастыру саласында колледжде адами құндылықтар мен қажетті өмірлік дағдыларды тәрбиелеуге бағытталған оқудан тыс қызметті трансформациялау жоспарлануда.

Қорытындылай келе, қазіргі уақытта Қазақстан экономикасы алдындағы болжамды сын-қатерлер кадрлар даярлауға қойылатын өзге де талаптарды және колледжді дамытудың жаңа мақсаттары мен міндеттерін қалыптастыратындығын атап өткен жөн, олардың ішінде ең бастылары:

* академиялық дербестік шеңберінде білім беру бағдарламаларын әзірлеу және іске асыру;
* басқарушылық қызметті жетілдіру;
* қаржылық тұрақтылықты қамтамасыз ету;
* колледждің материалдық-техникалық базасын одан әрі жетілдіру және жаңарту;
* WSK қозғалысын дамыту және колледждің білім беру жүйесіне Worldskills стандарттарын енгізу;
* әдістемелік әзірлемелер мен білім беру технологияларын тәжірибеге енгізуге ықпал ететін колледждегі зерттеу және инновациялық қызметті жетілдіру және дамыту.
* педагогтердің кәсіби құзыреттілігін дамыту.

Осылайша, сұранысқа ие кәсіптер мен мамандықтар тізбесін кеңейту, онлайн-білім беру жүйесін дамыту, жаңа білім беру бағдарламаларын өзектендіру және іске асыру колледжге білім мен экономиканы дамытудың басым бағыттарын ескере отырып, озық стандарттар деңгейінде іргелі білімі бар жоғары білікті кадрлар даярлауды жүзеге асыруға мүмкіндік беретіндігіне сенімдіміз.

Пайдаланған әдебиеттер :

1.Білім туралы Қазақстан Республикасының 2007 жылғы 27 шілдедегі № 319 Заңы.

2."Қазақстан-2050" Стратегиясы қалыптасқан мемлекеттің жаңа саяси бағыты.

3. Қазақстан Республикасында білім беруді және ғылымды дамытудың 2020 – 2025 жылдарға арналған мемлекеттік бағдарламасын бекіту туралы.

4. "Цифрлық Қазақстан" мемлекеттік бағдарламасын бекіту туралы