**Сабақта қолданылатын «Трафарет» әдісі**

**Абильхасимова Марал Сериковна**

Искендр Даутов атындағы қызмет көрсету саласы колледжі, Петропавл қаласы

**Аңдатпа.** Тілдің маңыздылығы артып, оның қолданылу аясын кеңейту кезде білім алушылардың сөздік қорын молайту үшін жаңа қызықты әрі ыңғайлы оқыту әдістерін жасау қажет. Сондай әдістердің біріне «Трафарет» әдісі жатады. Бұл әдіс білім алушылардың есте сақтау қабілеті мен сабақта өздерін еркін сезінуге мүмкіндік береді.

**Аннотация**По мере возрастания значения языка и расширения сферы его использования необходимо создавать новые интересные и удобные методы обучения для расширения словарного запаса обучающихся. Одним из таких методов является метод «Трафарет». Этот метод позволяет учащимся улучшить память и чувствовать себя свободнее на уроке.

**Annotation.** Due to the fact that the importance of the language is increasing and its scope of use is expanding, it is necessary to create new interesting and modern teaching methods, expanding the vocabulary of students. One of these methods is the "Stencil" method. This method allows students to improve memory and feel freer in the lesson.

Қазіргі таңда еліміздің барлық саласында, әсіресе кәсіби салада мемлекеттік тілдің беделі мен сұранысын арттыру бағытында ауқымды жұмыстар атқарылуда. Қазақстан Республикасының Президенті Қасым-Жомарт Тоқаев мемлекеттік тілдің жоғары біріктіруші рөлін атап өтіп, Қазақстан халқына жыл сайынғы Жолдауында қазақ тілінің мемлекеттегі рөлін арттыру қажеттігін айтты. Ұлттық жаңғыру мен елдің бәсекеге қабілеттілігін ескере отырып,жастардың қазақ тілін біліп қана қоймай, мемлекеттік тілде еркін сөйлей алуға дағдыландыру керек. Қазақ тілінде сөйлеу үшін білім алушылардың сөздік қоры бай болуы шарт. Сабақта «Трафарет» әдісін қолдану білім алушылардың сөздік қорларын байытуға, есте сақтау қабілеттерін дамытуға бағытталған.

Бұл мақаланың мақсаты – әртүрлі әлеуметтік жағдайларда ауызша қарым-қатынас жасауға және сөйлеу дағдыларын қалыптастыруға мүмкіндік беретін сөздік қорларын байыту үшін есте сақтау қабілетін жетілдіру арқылы қазақ тілін оқытудың бірегей отандық әдістемесін жасау.

Қазақ тілі сабақтарында «Трафарет» әдісінің негізгі міндеттері: жаңа сөздермен танысып, диалог құрастыруда көмекші құрал ретінде беріп, тілді меңгерту (білім алушыларға деңгейіне қарай көмек көрсету әрі ауызша қарым-қатынасты жүзеге асыруға қажетті сөздер мен сөз тіркестерді пайдалануға беру); жаңа сөздерді әртүрлі тақырыптарда қолдану және топтастыру.

«Трафарет» әдісінің басты басымдығы қазақ тілі сабақтарында тілдік коммуникативті құзыреттілігін қалыптастыру әрі тілдік шеберлікті күнделікті өмірде қолдана алу. Мысал келтіріп айтсақ, күнделікті бір бағытпен жүрген жалықтырып жібереді, әрі есте сақтау қабілетін жетілдірмейді. Миыңызға жаңа тәжірибие беріңіз. Үйге барар жолда дүкендерді, үйлерді, белгілерді жаттаңыз. Жалпы кез-келген жаңа іс-шаралар мидың жұмысын жақсартады.

Студенттердің есте сақтау қабілеттерін жетілдіру.

Тіл үйренуде есте сақтау қабілеті үлкен роль атқарады. Есте сақтамасақ, сөздік қорымыз азайып, өз ойымызды жеткізе алмаймыз.

Бүгінгі таңда білім алушылар гаджеттерге сеніп алған. Телефон арқылы, интернет жүйесіндегі Google аудармашы, Yandex аудармашы арқылы аударып алады да, есте сақтамайды. Сөздікті қолданып, өздері іздеп әр сөзбен жұмыс істегенде естерінде көбірек қалар еді.

Коммуникативтік құзыреттілігін қалыптастыру – нақты қарым-қатынас жағдаяттарын жасау. Диалогты қайта құру кезінде білім алушы барлық алған білімдерін іс жүзінде жүзеге асыруға мүмкіндік алады. Коммуникативті құзыреттілігін қалыптастыру өте маңызды артықшылығы оның жаттығулардың алуан түрлілігі бар деп санауға болады: мұнда рөлдік ойындар, диалогтар, шынайы қарым-қатынасты модельдеу қолданылады.

Білім алушылардың қызығушылығын арттыру әрі есте сақтау қабілеттерін арттыру, коммуникативті құзыреттілігін қалыптастыру үшін сабақта «Трафарет» әдісті қолданамын.

Жалпы трафарет дегеніміз не? Трафарет - ағылшын сөзінің кастилианизациясы трафарет. Екі термин де әріптерді, сандарды және / немесе суреттерді штамптау әдісін, яғни шаблонды қолданудан трафарет жасауды білдіреді.

Білім алушыларға мәтін үзінділері таратылады. Ол мәтінді оқиды. Мәтіннен аудармасын мүлдем білмейтін сөздерді белгілейді. «Трафарет» әдісі арқылы білім алушыларға сөздер мен сөз тіркестері екі тілде беріледі. Өзіне қажетті сөзді тауып алулары керек. Студенттер аудиомәтінді тыңдап, түсінбеген (аудармасын білмеген) сөздерді жазып алады. «Трафарет» әдісі арқылы білім алушыларға сөздердің аудармасы беріледі. Берілген сөздерді пайдалана отырып, студенттер аудиомәтінді аударып, түсінеді. Бұл оқылым мен тыңдалым дағдыларында қолданылады.

**Мысалы:**

|  |
| --- |
| *Ермек.* Әпке. Әпке.  *Қамажай.* Ермекжан, әпке дегенің қалай? Мен сенің мамаңмын.  *Ермек.* Жоқ, сен әпкем екенсің. Менің мамам өліп қалған. Сен әпкем екенсің, әпкем екенсің.  *Қамажай.* Жоқ, мен сенің мамаңмын. Әпке деме, мама де, мама де.  *Үстел басында Қамажай, сіңлісі, сіңлісінің құрбысы тамақ ішіп отыр.*  *Нәзила.* Илансаң бар ғой, әпке, таңертеңнен бері Гауһар екеуіміз дым сызған жоқпыз.  *Қамажай.* Немене, ақшаларың болмай қалды ма ?  *Нәзила.* Жоқ, өзің берген бір сом ақшам да болды. Гауһар да құралақан емес екен. Уақыт жоқ. Ательге барып едік, қырғын, адам көп екен, шаршап өле жаздадық. Так что апкешка, бүгін алдымызға күнжара қойсаң да, жей береміз. |

**Трафарет**

|  |  |  |  |
| --- | --- | --- | --- |
| өліп қалған | умерла | құралақан емес | не спустыми руками |
| құрбысы | подруга | қырғын | многолюдный |
| Илансаң | если ты поверишь | дым сызбау | ничего не есть |

Бұл әдістің тиімділігі білім алушылар орнынан тұрып өзіне қажетті сөзді іздеп, бір орнында отырмай ізденіске әкелсе, мәтіндегі сөздің аудармасын іздеу арқылы қызығушылығын ояту.

Ал айтылымда «Трафарет» әдісі диалог құрастыру үшін көмекші құрал ретінде беріледі. Тақырып бойынша сұрақ құрастыруда қолданылатын сөздер мен сөз тіркестер, сұраулық демеуліктер, сұрау есімдіктері кеспеде беріледі.

|  |
| --- |
| Сұраулық демеуліктер: ма (ме, ба, бе, па, пе), ше. |
| Сұрау есімдіктері: кім? не? қанша? қандай? |

Қорытындылай келе, «Трафарет» әдісін сабақта қолдану білім алушылардың қызығушылығын оятып, сабақта мәтінді аударғанда, диалог құрастырғанда көмекші құрал ретінде ұсынылады. «Трафарет» әдісі студенттердің білім деңгейіне қарай беруге де болады. Мысалы: деңгейі жоғары студент мәтіннен бес -жеті сөздің аудармасын білмесе, деңгейі төмен студент он-он бес сөзді белгілеуі мүмкін. Әдісті күнделікті сабақта қолдану барысында студенттердің сабақта қысылмай, білмеген тұстарын еркін сұрауға дағдыландырады. Сонымен қатар, мәтінмен жұмыс жасауда әрі диалог құрастыруда «Трафарет» әдісі есте сақтау қабілеттерін дамытып, сөздік қорларын байытады. Студент неғұрлым көп сөз білсе, соғұрлым оның сөздік қоры бай болып, өз ойын еркін жеткізе алады. Сөйлеуді байыту үшін кітап оқудың маңызы зор. Оқыған кезде жаңа сөздер кездессе, олардың мағынасын тауаып, есте сақтауға тырысу керек.

Қолданылған әдебиет

1. <https://ulagat.com/2020/09/14/әпке-екі-бөлімді-драма/>
2. <https://kk.warbletoncouncil.org/estencil-3456>