**БІЛІМ БЕРУДЕГІ ЗАМАНАУИ ТЕХНОЛОГИЯНЫ ҚОЛДАНУ**

**С. Ә. Какен**

Жоғары құрылыс-экономикалық колледжі, Петропавл қаласы.

Аңдатпа. Елбасы Н.Ә. Назарбаевтың 2011 жылғы «Болашақтың іргесін бірге қалаймыз!»атты Жолдауында «Өмір бойы білім алу» әрбір қазақстандықтың жеке бастамасынаайналуы тиіс  деген пікірі басты назарда болды. Жолдауда: «Сапалы білім беру Қазақстанның индустрияландырылуының және инновациялық дамуының негізіне айналуы тиіс», - делінген. ХХІ ғасырда жаңа ақпараттық технологиялар және білімді мұғалімдер мен білікті оқытушылар даярлау талаптары зерттеушілік қызметтен, жеке ізденістерден, тәлімгердің қабылеттілігін таныта білуден тұрады. Білім берудің әдістемелік негізін өзгерту заман талабына сай туындап отырған қажеттілік. Қазіргі кезде оқытудың басты мақсаты өз бетінше дами алатын жеке шығармашыл тұлғаларды қалыптастыру болғандықтан, колледж қабырғасында студенттер өздігінен танымдық әрекет етудің әдістері мен дағдыларын игергені абзал.

Аннотация. Глава государства Н.А. Назарбаев в 2011 году выступил с докладом «построим будущее вместе! в Послании» образование на протяжении всей жизни " основное внимание уделялось мнению каждого казахстанца о том, что оно должно быть инициировано индивидуально. «Качественное образование должно стать основой индустриализации и инновационного развития Казахстана», - говорится в послании. В XXI веке новые информационные технологии и требования к подготовке образованных учителей и квалифицированных преподавателей заключаются в исследовательской деятельности, личных поисках, умении проявлять компетентность наставника. Изменение методической основы образования является актуальной необходимостью. В настоящее время основной целью обучения является формирование самостоятельных творческих личностей, которые могут развиваться самостоятельно, поэтому в стенах колледжа студенты должны овладеть методами и навыками самостоятельной познавательной деятельности.

Қазіргі заманғы ғылыми-техникалық үдерістің жылдам дамуы, білім беру жүйесінің алдына жаңа міндеттер қойып отыр. Ең бастысы – заманауи технологияның үздіксіз өзгерістеріне бейімделе алатын құзыретті маман иесін қалыптастыру міндеті. Білімі мен біліктілігін бірге ұштастыра алатын ұстаз бүгінгі уақытта жас ұрпаққа білім беру жүйесінде болып жатқан оң өзгерістерге байыппен қарап, оның заман талабына сай маңыздылығын түсінуі абзал. Сондықтан, жүктеліп отырған аса жауапты міндет, білім саласындағы реформалар, педагогикалық әдіс-тәсілдердің тың, мәнді, әрі сапалы болуын талап етіп отырған осы бір айтулы кезеңде, оқытушының жылдар бойы жинақтаған іс-тәжірибесі мен жаңа ақпараттық технологияны ұштастыруын қажет санайды. Жеке тұлғаға бағдарланған сабақтар жүйесі, жаңартылған білім мазмұнының негізгі өзегі –дамып келе жатқан өзгермелі қоғамда өмір сүруге икемді, білімді, шығармашылыққа бейім, құзыретті және бәсекеге қабілетті маман иесін қалыптастыру колледжіміздің басты мақсаты [1].

Жоғары құрылыс-экономикалық колледжінің «Құрылыс» бөлімінің арнайы пәндерін оқыту, көп таралған және перспективалы технологиялар мен әдістерді қолдану арқылы, студенттердің жобалау жүйесінде қарастырылған техникалық шығармашылығын дамыту – кәсіби өзін-өзі шыңдау және қазіргі әлеуметтік-экономикалық жағдайға үйренуін қамтамасыз етеді. Технология – шеберлік туралы ғылым, «технология» сөзі грек тілінен алғанда «техне» - өнер, кәсіп, ғылым және «логос» ұғым, оқу деген мағынада берілген. Олай болса, оқу-тәрбие процесін жүргізудің тәсілдері мен құралдары жайындағы білімдердің жиынтығын оқыту процесінің технологиясы деп атауға болады.

Білім берудегі қазіргі заманғы технологиялардың көмегімен жаңа білім беру нәтижелердің бірігу жүйесін іске асыратын құрал ретінде қарастырылады. Осыған сәйкес білікті оқытушы жан-жақты дамыған болу тиіс. Өз шеберлігін үздіксіз жоғары көтеріп студенттерді оқыту – қазіргі білім беру мекемесінің әр мұғалімдеріне, әрбір жас оқытушыға қойған міндеті. Бірақ оқытушының тек қана педагогикалық шеберлік жолында оқытуы жеткіліксіз. Сонымен қатар оқытушының өз жұмысына берілгендігі талап етіледі.

Студенттерді ақпараттық жоғары технологиялармен таныстыру - білім берудің жаңа педагогикалық технологияларын сабақ беруде қолдану. Осы орайда студенттер оқытушыдан алған білімдері мен оларды игеру жолдарын түсіну барысында, теорияны тәжірибеде жүзеге асыру арқылы көрсете алады.Жаңа технологияны оқытуда тәлімгерлер технологиялық жобалау және құрастыру есептерін өз бетімен шешу қабілеттілігін, дамытып. еңбексүйгіштікке, іскерлікке, бірлестікке, адамгершілікке, мейірімділікке, адалдыққа, ұқыптылыққа және жауапкершілікке тәрбиелейді.

«Технология» мамандығында арнайы пәндерден теориялық және тәжірибелік сабақ берудің өзіндік ерекшеліктері бар. Арнайы пәндерден сабақ беруде ақпараттық–коммуникациялық,технологияны қолдану арқылы сол ерекшеліктерді түрлендіріп, жаңаша оқытуда еңбектенеді.Ақпараттық – коммуникациялық технология электрондық есептеуіш техникасымен жұмыс істеуге, оқу барысында компьютерді пайдалануға, модельдеуге, электронды оқулықтарды, интерактивті тақтаны қолдануға, интернетте жұмыс істеуге, компьютерлік оқыту бағдарламаларына негізделеді.

Арнайы пәндерден өткізіп жүрген «шеберханаларындағы тәжірибе жұмыстар», «конструкциялау және модельдеу технологиясы» «материалтану» сабақтарындағы теориялық білімде- студенттердің жаңа материалды тез ұғыну, іздену, дұрыс шешім қабылдау, біліктілік қасиеттері дағдыланады. Студенттердің ынтасы мен талпынысы құзыретті маман даярлауда, заман талабына сай құрылысшы қалыптастыруда өз ісінің шебері болуына, мамандығын сүйюге ынталы, жан-жақты дамыған маман болуға болашақ маман иесінің құзыреттілігін қалыптастыруға мүмкіндіктерді аша алады:

Ақпараттық-коммуникациялық технологияны - сабақта пайдалану кезінде студенттер бұрын алған білімдерін кеңейтіп, өздігінен шығармашылық тапсырмалар орындайды.

Бейне-сабақтар педагогикалық технологияның алға басқан тағы бір қадамы. Студенттердің ақпаратты теледидар, компьютер және т. б. техникалық құралдардың көмегімен жақсы қабылдайтынын бәрімізге белгілі.

Бейне-сабақтарды қолдану мен презентацияларды демонстрациялау оқу құралы ретінде жетік, абстрактілі ойлауды, оқытылатын оқу материалына және пәнге қызығушылықты арттырады. Презентациялар бір жағынан студентке жаңа материалды (иллюстрация, фотосуреттер, бейнелік, т.с.с.) көрнекті түрде көрсету құралы болса, екінші жағынан, мұғалімдерге осы материалдарды және оны қолдану арқылы сабақты меңгерту процесін жеңілдетеді [2].

«Құрылыс» мамандығының арнайы сабақтарында жасалатын шығармашылық жұмыстар студенттердің өз беттерімен іздену, зерттеу, қорытынды жасау іс-әрекетіне түрткі жасай отырып, оларды ғылыми ізденіске жетелейді. Сондай-ақ олар туындаған қиындықтарды әр түрлі іздену, зерттеу іс-әрекеттері арқылы шешеді. Заманауи технологиямен оқыту арқылы студенттерді ғылыми зерттеу ізденісіне баулуда пәнаралық байланысқа негізделген шығармашылық жұмыстардың ұтымдылығын анықтауда, әсіресе, студенттердің қабілеті, икемділігі, дарыны осындай жұмыстарда көрінеді.

Деңгейлеп оқыту әдістемесі -бұл әрбір студенттің қабілеті мен жеке ерекшеліктеріне қарай оқу материалын меңгеруге мүмкіндік алатын, оқу-тәрбие процесін ұйымдастыру. Сонымен қатар өзінің баға көрсеткішін жоғары көтеру мақсатында студент берілген материалды шығармашылықпен орындауға өз күшін салады [3].

Негiзгi мiндеттері тәлімгерлердің арнайы пәндерден жүйелі білімін тексеру, сабақ уақытын ұтымды пайдалану, студенттермен кері байланысты жылдам бекіту және материалды меңгеру нәтижесін анықтау, студенттердің әр сабаққа дайындалу мотивациясын қалыптастыру, студенттердің қабілетін, талантын ояту, жетілдіру болып табылатын тест әдісі – көп жағдайда жеке дара немесе шағын топпен жүргiзiледi.

Білім берудегі қазіргі заманғы технологиялар студент мен педагогке пәнге деген қызығушылықты арттырып,мамандықты тереңірек үйренуге бірдей жағдай тудырады.Жоғарыдағы қажеттіліктерден арнайы пәндерді оқытуда меңгерген технология өз сабақтарымда қолдану-жаңашыл, ізденімпаз, шығармашыл ,мұғалімдік деңгейге шыңдауға жетелейді.

Қорыта айтқанда, білім берудегі қазіргі заманауи технологияларды сабақ барысында қолдану -бұл оның нәтижелілігіне қолайлы жағдайды жасаудың бірден-бір тәсілі .Сондай-ақ әрбір педагогикалық технологияның өзіндік ерекшеліктері бар. Олардың негізгі мақсаты оқытуды нәтижелі және сапалы ету. Білім берудің оң нәтижесін көру– әрбір оқытушының жемісі.

**Әдебиеттер тізімі**

1. Н.Ә. Назарбаев. «Қазақстан халқына Жолдауы». Елбасының «Қазақстан жолы 2050». Астана қ. 2014 ж.

2. Қ.Ж. Бұзаубақова. «Мұғалімнің инновациялық даярлығын қалыптастыру», Алматы қ. 2006 ж. –258 бет

3. Қуанбаева Б. Оқытудың педагогикалық жүйесін технологиялық негізде жетілдірудің дидактикалық шарттары: дисс. Пед. ғыл.канд. Алматы, 2005 ж. –137 бет.