**КӘСІПТІК-ТЕХНИҚАЛЫҚ БІЛІМ БЕРУДІҢ МАҢЫЗДЫЛЫҒЫ**

**Б.Ж.Іздібай**

«Ленинград ауылшаруашылық колледжі» КММ,

Ленинград с., Ақжар ауданы, СҚО

Мақала қазіргі таңдағы кәсіптік білім туралы жазылған. Кәсіптік –техникалық білім беру саласындағы кейбір мәселелер қамтылды.Кәсіптік техникалық білім беруде жаңа технологияларды қолдану ,оны оқу процесінде тиімді жүзеге асыру жолдары жайлы айтылған.

**Аңдатпа**

Статья написана о современном профессиональном образовании. Были освещены некоторые проблемы в сфере профессионально-технического образования, сказано об использовании новых технологий в профессионально-техническом образовании и путях их эффективного внедрения в образовательный процесс.

**Аnnotation**

The article is written about modern vocational education. Some problems in the field of technical and professional education were highlighted, it was said about the use of new technologies in vocational education and ways of their effective implementation in the educational process.

Қазiргi өскелең өмiр талаптарына сай жастарға бiлiм және тәрбие беру, оларды жан-жақты дамыту қоғам алдында тұрған басты мiндеттердiң бiрi. Бiлiм беру – бұл қоғам мүшелерiнiң адамгершiлiк, интеллектуалдық мәдени дамуының жоғары деңгейiн және кәсiби бiлiктiлiгiн қамтамасыз етуге бағыттал£ан тәрбие беру мен оқытудың үздiксiз процесi.

Тұңғыш президентіміз Н.Назарбаев халыққа арнаған Жолдауында кәсіптік білім беру мәселесіне барынша басымдық беру қажеттігіне айрықша назар аударды. Жастардың білімін жетілдіру үшін қажетті жағдай жасау туралы «Қазақстан – 2050» стратегиясында: «Біздің жастары­мыз оқуға, ғылым-білімді игеруге, жаңа машықтар алуға, технологияны күнделікті өмірде шебер де тиімді пайдалануы тиіс. Біз бұл үшін барлық мүмкіндікті жасап, ең қолайлы жағдаймен қамтамасыз етуіміз керек… Біздің басты мақсат – 2050 жылы мықты мемлекет, дамыған экономика және жалпыға ортақ еңбектің негізінде берекелі қоғам құру». Ал мемлекет басшысҚ.К.Тоқаев«Техникалық және кәсіби білім беруді белсенді дамыту керек. «Жас маман» жобасының аясында біз 180 колледждің материалдық-техникалық базасын жаңартамыз. Тегін кәсіби техникалық білім беру бағдарламасы жыл сайын 100 мың студентті қамтып отыр» деп айтқан болатын. Мемлекет басшысы Қазақстанның әлемдегі дамыған 30 елдің қатарына кіруі үшін нақты мақсаттар жүктеді. Алдымен жастарға тегін кәсіптік-техникалық білім беру қажеттігін басты мін­дет ретінде белгіледі. Ендеше, бұл ба­ғытта қандай іс-шаралар қолға алынып жа­тыр? Жетістігіміз қайсы, кемшілігіміз неде?

Кәсіптік-техникалық білім беру сала­сына, яғни колледждерге айрықша маңыз берілу себебі, кәсіпорындардың сұра­нысына ие жұмысшы мамандықтары бойынша білікті кадрлар арнайы дайын­да­лады. Олардың арасында ауылшаруашылық мамандары, құрылыс, тау-кен технологиясы, темір жол, байланыс, көлік және коммуникация мамандарын әзірлейтіндер бар. Бұл – өмір жолын жаңа бастаған жастардың белгілі бір мамандық иесі атануы үшін игілікті іс атқарылып жатқанының дәлелі. Бір құптарлығы, кәсіптік білім беру мекемелерінде білім беру ісі бизнес пен жұмыс берушілердің тікелей қатысуымен жүргізілуде. Мұның өзі оқушы-жастардың сапалы білім алып, талапқа сай білікті маман атануына кең жол ашады. Бұл – арнаулы білім орда­ларына мемлекет тарапынан жасалып отырған орасан зор қамқорлық. Дегенмен колледждердің білім беру деңгейін барынша арттыру мәселесі әлі де жақсарта түсуді талап етеді.

Техникалық және кәсіптік білім беру ұйымдары индустриялық-инновациялық дамытудың мемлекеттік бағдарламасын іске асыруда ерекше рөл атқарады. Қазіргі таңда кәсіптік салада жан-жақты білімді, білікті, бәсекеге қабілетті маман даярлау олардың әлеуметтік, кәсіптік, өзіндік жұмыс жасай алу қабілеттерін дамытумен белгіленеді.

Бүгінде кәсіби білім беруде дуальдық оқыту ұғымы халық арасында таныс болып қалды. Әлемнің озық елдерінде табысты қолданылып келе жатқан осы жүйе кәсіптік білім беру саласына батыл еніп келеді. Дуальдық жүйе дегеніміз, білімгер-түлектер білім алумен қатар, кәсіпорындарда жұмыс істеуді бастайды.

Оқуды бітіргенде бұл білімгерлер сол кәсіпорынның жұмыс ерекшеліктерімен және қондырғы-құрылғыларымен толық танысып, сол кәсіпорынға орналасуға мүмкіндік алады. Дуальдық жүйенің негізгі мақсаты – осы заманғы еңбек нарығындағы жедел өзгерістерге бейімделетін, бәсекеге қабілетті, білікті мамандар даярлау мен қайта дайындау үрдісінде жұмыс берушілер мен кәсіптік маман даярлау оқу орындары арасында әрекеттестік жасау болып табылады

Дуальды жүйенің негізі — болашақ жас маманның оқу орны мен өндірісте қатар оқыту. Бүгінгі таңда еңбек нарығында жоғары білікті мамандар тапшылығы ерекше орын алуда. Қалыптасқан жағдайдың негізгі себепшісі жас маманның бойынан табылуға тиісті тәжірибелік дағды, білім мен тәжірибені талап ететін нақты өндірістік жағдайлардан теориялық білім берудің алшақтап кетуі болып табылады. Дуалдық жүйе - оқытудың дәстүрлі жүйесінің негізгі кемшілігін – теория мен тәжірибенің арасындағы алшақтықты жояды.Сонымен қатар, түлектердің жұмысқа орналасу көрсеткішін жоғарылату. Дуальды жүйе бойынша білім алған колледж түлегі жұмыссыз қалмайды. Өйткені теория мен тәжірибені ұштастыру нәтижесінде, оқушы оқу бағдарламасын жақсы меңгеріп қана қоймай нағыз дайын маман болып, жұмыс берушілердің сұраныстарына, талаптарына сай кәсіптік-техникалық кадрлар даярлайтын болады және дуальды оқыту әдісінің тағы бір ерекшелігі — еңбек нарығына қажетті жас мамандарды даярлауға тек білім мекемелерінің ғана емес, сонымен қатар жұмыс беруші мекемелердің де жауапкершілігін арттырады.

**2.Кәсіптік білім беруде қандай мәселелер. Оны қалай шешуге болады**.

Қазіргі таңдағы кәсіптік білім берудегі ауқымды мәселенің бірі ол жастардың кәсіптік-техникалык мамандықтың маңыздылығын түсінбеу ,оның мемлекет үшін пайдасы қандай. Кәсіптік-техникалық маман,мемлекет экономикасының қозғаушы күші екені айдан анық жағдай.Мысалыға кондитерлік цехты алайық. Цехтағы шығарылатын өнімнің дайындалуына ,ауқымды күш ең алдымен аспаз-кондитерлерге түседі . Ал азық түлік технологы өнімнің жасалу технологиясын қадағалаушы маман, яғни аспаз-кондитерсіз цех жұмысын жүргізе алмайды. Тігін цехында да , денекерлеу орындарынада осындай жағдай. Осы мақсатта мектеп қабырғасынан бастап оқушыларға кәсіптік техникалық мамандықтың маңызы түсіндіріліп , соған қарай бағыт берілуі керек деп ойлаймын.

Келесі бір мәселелердің бірі кәсіптік мамандық иелерінің жұмыспен қамтылуы. Осы тұста жеке кәсіпкерлердің, үлкен фермерлік қожалықтардың, құрылыс компаниялардың көмегі керек. Яки болмаса мемлекет тарапынан ірі жеке кәсіпкерлерді кәсіптік техникалық мамандарды мамандықтары бойынша жұмысқа алуды мінддеттеу. Себебі қазіргі уақытта шағын кәсіпорындарда көп мамандар өз мамандығы бойынша жұмыс жасап жатпағанын көп естіп жатамыз.

**3.Білім беруде жаңа технологияларды қолдану.**

Оқыту барысына ақпараттық технологияны қолдану білім сапасын көтеруге тигізетін ықпалы зор. Сонымен қатар кейде қол жетпейтін көрнекіліктерді қолдануға , білім мен мəліметтерді əр түрлі форматта ұйымдастыруға, қажетті модульге жылдам , қол жеткізуге мүмкіндік береді . Қазақстан Республикасының «Білім туралы» Заңының 8-бап 7-тармағында: «Оқытудың жаңа технологияларын енгізу, білім беруді ақпараттандыру, халықаралық ғаламдық коммуникациялық желілерге шығу» міндеті қойылған . Қазіргі ғылым мен техниканың қарқын алған уақытында , кәсіптік білім беру орындарында, жаңа технологияларды молынан пайдалану мүмкіндігі бар. Яғни, білім берудің мұндай жүйесінің құралы компьютер болып табылады.

Колледждерде компьютермен жұмыс істеу өте пайдалы. Өйткені нашар үлгерімі төмен студенттің өзі компьютермен жұмыс істеуге қызығады, себебі балаға компьютер білмеген жерін көрсетіп, көмекке келеді. Уақыт талабына сай техникалық құралдарды , колледж дәрістерінде қолдану мұғалім жетістігіне апаратын жол.

Компьютер арқылы дәріс беру келесі міндеттерді қамтиды:

Студенттердің компьютерлік сауатын ашу;

оқыту-тəрбиелеу үрдісіндегі ақпараттық алмасу сипатын айқындау;

дайын бағадарламаларды қолдана білу шеберлігін арттыру;

ойлау қабілетін дамыту;

ЭЕМ-нің мүмкіндіктерін пəндік материалда меңгеруді қолдана білуге үйрету.

Осыған орай, оқытудың жаңаша əдіс-тəсілдерінің ең күрделі түрі — «Мультимедиалық кабинетте компьютер жəне интерактивті тақта арқылы , сабақтар өткізу». Бұл студенттердің оқуға деген танымдық қызығуын арттырады, сапалы білім алуына жағдай туғызады. Сабақ барысында өз бетінше берілген тапсырмаларды орындау процесінде студенттің оған қызығуы арта түседі. Сабақ барысында компьютерді қолданудың жақсы жақтары: түрлі-түсті иллюстрациялар, аннимациялар есте сақтау процесі үшін тиімді.

Кәсіптік білім беруде оқытудың жаңа компьютерлік жүйесін пайдаланудың мынадай тиімді жақтарын айта кетсек болады болады:

1. Студенттердің ойлану дəрежесіне, материалдық қабылдау ерекшелігіне байланысты əрбір студент үшін жеке-жеке компьютерда бағдарлама құрып, оқушылармен дербес жұмыс жасауға болады;
2. Компьютер арқылы нашар оқитын студенттерді оқытудың тиімділігі артады;
3. Компьютерді сабақта пайдалану уақытты үнемдейді;
4. Студенттің сабаққа деген қызығуын арттырады.

**Пайдаланылған әдебиеттер тізімі:**

1. ҚР тұңғыш президенті Н.Ә.Назарбаев «Қазақстан -2050» стратегиясы.
2. ҚР президенті Қ.К.Тоқаев 2021 жылғы Қазақстан халқын жолдауы.
3. Педагогика және кәсіптік білім беру бойынша ғылыми ақпаратты ұйымдастыру. Әлия Сәйдембаева 2020 жыл.