# **ЖАҢАРТЫЛҒАН БІЛІМ БЕРУ МАЗМҰНЫ БОЙЫНША ИНФОРМАТИКАНЫ ОҚЫТУДА ҚОЛДАНЫЛАТЫН ЖАҢА ӘДІС-ТӘСІЛДЕР**

**Л.У.Шынтемір**

Мағжан Жұмабаев атындағы жоғары колледж, Петропавл қаласы

# Жаңа заман талабына сай білім беру – бүгінгі таңда өзекті мәселе, шығармашылық қабілеті мол, жан-жақты дамыған адамзат тәрбиелеуде жаңа педагогикалық технология қажет. Білім беру технологияларының басты мақсаты – білім беру сапасын арттыру,оқушылардың білім,білік дағдыларын қалыптастыру болып табылады. Бүгінгі жаңа қоғам мұғалімінің ішкі жан дүниесі де жаңаша, сондықтан өскелең ХХІ ғасыр ұрпағынанүлкен үміт күтіледі, мұғалімдерге зор сенім артылады. Білім беру жүйесін әлемдік деңгейдегі талаптарды қанағаттандыратындай етіп құруда жаңаша ізденіс пен шығармашылықтың берері мол. Соған сәйкес білім беру жүйесінде жаңа инновациялық технологиялар пайда бола бастады. Инновациялық білім беру әдістемелерінің ішінде сын тұрғысынан ойлау технологиясы тиімді құралдың бірі. Сыни ойлау деген-әр жеке тұлғаның кез-келген жағдайдағы мәселені ойлап, зерттеп қорытып, өз ойын еркін ортаға жеткізе алуы. Сыни тұрғыдан ойлау, өзіндік жеке ойлау болып табылады. Ол- өз алдына сұрақтар қойып және үнемі оларға жауап іздеу, шешімін табуды қажет ететін мәселені анықтау, әр мәселеге байланысты өз пікірін айту, оны дәлелдей алу дегенді білдіреді. Нағыз сабақ – ол әрқашан диалог, іздене, дайындала, үйрене, шәкірттер болашағын ойлай жасалған еңбек пен тәжірбиенің бірлігі. [1].

Білім беру мазмұнын жаңарту білім берудің қазіргі заманғы үрдістерін және қазақстандық білім берудің үздік практикасын кіріктіруге бағытталған. Білім беру мазмұнын жаңарту шеңберінде оқу бағдарламаларын әзірлеу кезінде қазақстандық педагог-практиктердің және ғалымдардың ұсыныстары ескеріліп жасалды.

Оқушылар барлық пәндерді оқу кезінде АКТ қолдану дағдыларын дамытады. Ақпаратты іздеу және өңдеу барысында ұжымда идеялармен алмасады, өз жұмыстарын бағалайды және жетілдіреді, түрлі жабдықтар пен қосымшалардың кең ауқымын пайдаланады. АКТ оқушы білімінің, оларды тиімді қолдану бойынша дағдыларының дамуына жәрдемдеседі.

Информатиканың оқу бағдарламаларында оқу мақсаттарының жүйесі түрінде берілген күтілетін нәтижелер тұжырымдалған. Күнделікті білім беру үдерісі оқу мақсаттарына жетуге және оқушыларда алынған білім мен дағдыларды кез келген оқу және өмір жағдайында шығармашылық пайдалануға дайындығынқа «Сын тұрғысынан ойлау технологиясын» пайдалана отырып,бағалаудың қалыптастырушы түрін кеңінен қолданылады. «Оқу мен жазу арқылы сын тұрғысынан ойлау» бағдарламасының стратегияларын ұтымды пайдалану оқушылардың шығармашылық қасиетін анықтауда, күшейтуде, оқытудың тиімділігін, сапасын арттыруда ерекше маңызды. Бұл бағдарламаның мақсаты – барлық жастағы, соның ішінде бастауыш сынып оқушыларының кез келген мазмұн түсінікке сыни тұрғыдан қарап, ең керекті пікір, ұйғарым таңдауға, шешім қабылдауға,өзін-өзі бағалауға, бірін-бірі бағалауға үйрету. Оқушылардың білім деңгейін көтеруге, шығармашылыққа баулуға, ойларын еркін айтуға жетелеу. Сын тұрғысынан ойлау сынау емес, шыңдалған, бірін – бірі толықтырған ойлау. Ең бастысы жекелей, топта, сыныпта оқушылардың білім деңгейін көтеруге ретімен сұрыптап қолданған стратегиялардың қай – қайсысы болсын сабақтың сапасын арттыруда үлесі зор деп ойлаймын [2].

*Информатиканы оқыту әдіс-тәсілдері:*

*Құндылықты-бағдарланған тәсіл-*оқушының құндылықтар жүйесін қалыптастырушы оқу-тәрбиелік үдерістің сәйкесінше формалары арқылы тұлғаның өзін-өзі танытуы үшін алғышарттар құруды көздейді.

Орта білім беру құндылықтары: қазақстандық отансүйгіштік және азаматтық жауапкершілік; құрмет; ынтымақтастық; еңбек және шығармашылық; ашықтық; өмір бойы білім алу.

*Тұлғалық-бағдарланған тәсіл –* педагогтің назарын оқушы тұлғасының тұтастығына, оның тек ақылойы, азаматтық жауапкершілік сезімінің ғана емес, сондай-ақ эмоционалдық, эстетикалық, шығармашылық нышандары мен даму мүмкіндіктерімен қоса рухани дамуы туралы қамқорлыққа шоғырландыруды көздейді.

*Жүйелік-әрекетті тәсіл*– оқу-тәрбие үдерісінде оқушының өз бетінше білім алуына бағытталып, осы мақсатта мұғалімнің тиімді іс-әрекеттің түрлі формаларын қолдануын көздейді.

*Коммуникативтік тәсіл*-бірінші кезекте оқушылардың ауызша және жазбаша сөйлеу дағдыларын дамытуға, қарастырып отырған мәтін, қатысып отырған әңгіме мазмұнын түсініп, туындаған жағдаятқа сәйкес тілді қолданып үйренуге бағытталған.

*Интегративтік тәсіл*-оқу үдерісін жобалау және өткізу кезінде әр түрлі оқу пәндерінің мазмұнын өзара кіріктіру есебінен оқушыда әлемнің тұтас бейнесін қалыптастыруға жәрдемдеседі.

Бастауыш білім беру мазмұнына ортақ тақырыптарды енгізу әр түрлі пәндік салалардан білімдерді кіріктіруге және сол арқылы алынатын білімдердің функционалдығына қол жеткізуге мүмкіндік береді.

*Зерттеу тәсілі* – зерттеушілік әрекет дағдыларын дамытуға, ғылыми таным әдістерімен танысуға жәрдемдеседі, оқушыларда танымдық қызығушылық қалыптастырады [3].

*Интербелсенді әдіс*

Интербелсенді әдіс– үйретуші мен үйренушілердің өзара әрекеттесуін оқытудың негізі деп танитын және сондай қатынасқа жағдай жасайтын әдістер. (inter – аралық, бiрнеше, action- әрекет дегендi бiлдiредi). Өзара әрекеттестiк әдетте, белгiлi бiр мәселенi шешу, ол шешiмнiң тиiмдiлiгi Бiз оқытуды және бiлiм берудi, егер сабақ барысында мұғалiм мен оқушы арасында өзара әрекеттестiктiң жоғары деңгейiне қол жеткiзсе, «интерактивтi» деп атаймыз. Интерактивтi сөзi – ағылшын тiлiнен аударғанда туралы әңгiмелесу, талқылау түрiнде өтедi.

Ең бастысы, мұнда мәселенi шешу процесi жауапқа қарағанда маңызды екендiгiн түсiну қажет. Бұл интерактивтi әдiстiң мақсаты – тек ақпаратты беру ғана емес, оқушыларға жауаптарды өз бетiнше табу дағдысын меңгерту екендiгiмен байланысты.

Оқыту мен оқудың бұл тәсілі оқытудың сындарлы тәсілімен тығыз байланысты, себебі оқушылар бірлесіп жұмыс істей отырып, пәндердің аралығындағы мәселелерді талқылайды, зерттейді [4].

Оқушылар тек тыңдаумен айналыспай, білім алуда белсенді әрекет етуі керек екенін көрсетеді. Белсенді оқу аясында көңілді білім алады. Жаңарту және критериалды бағалау жүйесін енгізу тұрғысынан мұғалімдер өз шеберлігін көрсетеді. Мұғалімдер әр сабақ соңында оқушыдан күтілетін нәтижелерін анықтайды, яғни бүгінгі тақырыпқа деген жаңаша түсінік пайда болды ма, немесе жоспар іске асты ма деген сияқты, т.б.

Интербелсенді әдістер қолданылған сабақтарда сыныпты екі немесе үш, төрт ұялы топтарға бөліп, барлығына бірдей бір тапсырма не әр ұялы топқа бөлек-бөлек тапсырма беруге болады.

Оқыту тәжірибесі барысы пікірталасқа негізделген және оқыту үдерісінде қолданылатын дидактикалық ойындар сияқты интербелсенді әдістерді пайдалану тиімді екенін көрсетеді. Соның ішінде дидактикалық ойындар оқушылардың білім алуға деген ынтасын, белсенділігін арттырып, алған білімдерін тәжірибеде дұрыс қолдануына көмектеседі. Ойын барысында оқушылардың бойында жағдаятты (ситуацияны) бағдарлау, яғни жағдайға талдау жасай білу, жағдаят (ситуация) кезінде өзінің атқаратын рөлін сезіну, әңгімеге қатысушы әріптестері арасында байланыс орнату, қарым-қатынас жасауда тілдік ұғымдарды дұрыс пайдалана білу сияқты қабілеттері жетілетіндігі байқалады.

*Блум таксономиясы әдісі.* Блум таксономиясының мақсаты – оқытудың неғұрлым тұтас нысанын құру 1-кестеде көрсетілген.

Кесте 1.

Ойлау дағдысының деңгейлері, Блум таксономиясы

|  |  |  |  |
| --- | --- | --- | --- |
| *Дағды* | *Бағалау нысаны* | *Пайдалы етістіктер* | *Үлгілік сұрақтар* |
| *1* | 2 | 3 | 4 |
| *Білім* | Оқушы ақпаратты есіне түсіре ала ма немесе есіне сақтай ала ма? | Айтып беру, тізіп беру, сипаттау, сәйкестендіру, орналастыру, жазу, табу,  көрсету, атау. | … кейін не болды?  Қанша ...?  … ол адам кім болды ?  Сіз ... атап бере аласыз ба?  … болған оқиғаны сипаттап беріңіз бе?  … неге екенін Сіз айтып бере аласыз ба?  ... мәнін табу  ... нені білдіреді?  Жауаптардың қайсысы шындық немесе жалған болып табылады? |
| *Түсiну* | Оқушы идеяның мағынасын немесе ұғымды түсіндіре ала ма? | Түсіндіру, мысал келтіру, жоспар жасау, талқылау (пікірталас жүргізу), ажырата білу, болжай білу, қайта тұжырымдау, салыстыру, сипаттау | Сіз ... өз сөзіңізбен жаза аласыз ба?  Сіз ...қысқаша жоспарын жаза аласыз ба?  Сіздің ойыңызша, әрі қарай не болуы мүмкін?  Сіздің пікіріңізше кім ... ?  ... негізгі идеясы қандай?  Сіз … арасындағы айырмашылықты көрсете аласыз ба?  ... арасында қандай айырмашылық бар?  Сіз …. арқылы нені меңзеп тұрғаныңыз туралы мысал келтіре аласыз ба?  ... анықтама бере аласыз ба? |
| *Қолдану* | Оқушы ақпаратты жаңаша қолдана алды ма? | Шешімін табу, көрсету, қолдану, суреттеу, құрастыру, аяқтау, зерттеу, жіктеу. | Берілген ақпараттар негізінде, … бойынша нұсқамалар жиынтығын әзірлей аласыз ба?  Сізде… болған жағдайда бұл ақпарат пайдалы болар ма еді?  Сіз... көрсетілген басқа бір мысал келтіре аласыз ба?  .Бұл .. орын алар ма еді?  Сіз... сияқты сипаттамалар бойынша ... топтастыра аласыз ба?  Егер ... болса, Сіз қандай факторларды ауыстырар едіңіз?  Сіз осы әдісті өзіңіздің жеке тәжірибе жағдайына бейімдеп қолданар ма едіңіз?  ... бойына Сіз қандай сұрақтар қояр едіңіз? |
| *Талдау* | Оқушы әртүрлі компонеттердің арасындағы айырмашылықты ажырата алады ма? | Талдау, ажырату, зерделеу, салыстыру, қатар қойып салыстыру, зерттеу, жіктеу, нақтылау, түсіндіру, бөлектеу, жарнамалау. | ... негізгі тақырып не болып табылады?  Бұл ... қаншалықты ұқсас (немесе өзгеше) болды?  Егер ... бол[ма]са, нәтиже қандай болатын еді?  Сіз қандай басқа мүмкін нәтижелерді көріп тұрсыз?  Қандай себептермен ... өзгерістер пайда болды?  Өзіңіздің ... ұсынылған .... салыстырыңыз?  ... болған сәтте қалай болған болар еді, осыны Сіз түсіндіріп бере аласыз ба?  ... мәселелердің кейбіреуі қандай?  Сіз ... арасындағы айырмашылықты көрсете аласыз ба?  ... артында тұрған себептердің кейбіреуі қандай болды?  [Ойындағы] [тарихтағы] шешуші күш қандай болды? |
| *Жинақтау/құру* | Оқушы жаңа өнім жасай алады ма (немесе жаңа идея туындата ала ма)? | Жаңадан жасау/құру, ойлап табу, құрастыру, алдын-ала болжау, жоспарлау, құрастыру, жобалау, елестету, ұсыну, әзірлеу | ... үшін ... жобалау  ... туралы ән шығару  ... үшін Сіз мүмкін шешімді көріп тұрсыз ба?  Егер Сізде қажетті барлық ресурстар толық болса, Сіз ... мәселенің шешіміне қалай келер едіңіз?  ... мәселені шешудің жеке өзіңіздің әдісіңізді әзірлеңіз  Егер ... болса, не болар еді?  Сіз ... қанша әдіспен жасай аласыз?  ... қолданудың жаңа және өзгеше әдістерін әзірлеу  Дәмді тағамның жаңа рецептін ойлап табу  ... жаңалық енгізетін тың ұсыныс әзірлеу |
| *Нәтижені бағалау* | Оқушы өзінің көзқарасын (пікірін), шешімін қорғай/дәлелдей ала ма ? | Бағамдау, іріктеу, таңдап алу, шешу, пікір алмасу жүргізу, тексеру, ұсыну, бағалау | ... шешу үшін әлдеқайда тиімді шешім бар ма?  ... құндылығын бағалау  Сіз ... туралы өз көзқарасыңызды қорғай аласыз ба?  Қалай ойлайсыз ... бұл жақсы ма әлде жаман ба?  Сіз ... қалайша еңсерер едіңіз?  Сіз ... бойынша қандай өзгерістер енгізуді ұсынар едіңіз?  Егер ... болса, Сіз өзіңізді қалай сезінер едіңіз?  ... қаншалықты тиімді болып табылады?  ... туралы не ойлайсыз? |

*Оқу үдерісіндегі кейс-стади әдісі*

*Кейс-стади* (ағыл. case – жағдай, жағдаят, мәселе, study – зерттеу) – нақты жағдаятты (шынайы немесе шындыққа жанасатын ойдан құрастырылған мәселе) шешуге негізделген проблемалық-жағдаяттық талдау арқылы зерттеу әдісі [5].

Кейс-стадиәдісі оқушылардың проблеманы анықтау, оның шешу жолдарын іздестіріп, оңтайлысын таңдау; ақпаратпен жұмыс істеу – берілген жағдайдың мән-жайын түйсіну, деректер мен дәлелдерді талдау және жинақтау, өңдеу; мазмұнды қорытындылар мен болжам жасау; жағдаятқа қатысты әртүрлі көзқарастарды бағалау; шешім қабылдау; басқа адамдарды тыңдау және түсіну, топта жұмыс істеу дағдыларын дамытатын белсенді оқыту әдістерінің бірі болып табылады. Оқушылар шынайы немесе шынайы өмірге жақын материал арқылы берілген жағдаятты зерттейді, проблеманың мән-жайын анықтап, мүмкін шешімдерін және олардың ішінен ең тиімдісін таңдап ұсынады.

Кейс-стади әдісінің мақсаты – нақты жағдаятты топта талқылап, проблеманың мүмкін шешімдерін анықтап, олардың ішінен ең оңтайлысын таңдау арқылы өз көзқарасын негіздеу, дәлелдеу.

Өмірде кездесетін оқиғалар желісінде проблемалық жағдаят тудыру арқылы жүзеге асатын кейс-стади әдісі экономика, бизнес салалары пәндерін оқытуда кеңінен қолданылатын танымал әдістердің бірі болып табылады. Ең алғашқыда 1870 жылы Гарвард универтитетінің құқық мектебінде қолданудан басталған бұл әдіс 1920 жылы университеттің бизнес мектебінде қолданыла бастаған. Бүгінде бұл әдіс арқылы оқыту аясы кеңейіп, құқық, мәдениеттану, медицина және т.б. салаларда табысты қолданыс табуда. Осы әдіс негізінде оқу үдерісін ұйымдастыру үшін жақсы жазылған кейс және оны қолдану әдістемесі қажет болады.

Жақсы кейс келесі талаптарды қанағаттандыруы тиіс:

* Нақты бір белгіленген мақсатқа сәйкестігі;
* Белгі бір күрделілік деңгейі болуы;
* Экономикалық, әлеуметтік, саяси, т.б. жағдайдың бірнеше аспектісінің көрініс табуы;
* Тез ескірмейтін, бүгінгі күн талабына сай өзектілігі;
* Сараптамалық, сыни ойлауды дамытатын;
* Пікірталас тудыратын;
* Қойылған проблеманың бірнеше шешімінің болуы.

Қойылған мәселенің нақты дұрыс шешімін кесіп айту мүмкін емес жағдайдың өзінде кейс-стади әдісі теориялық білімдерін қолдану арқылы оқушылардың өз шешімін дәлелді негіздеп, көзқарасын қорғай білуін қамтамасыз етеді.

Кейстерді әр түрлі белгілері бойынша жіктеуге болады, солардың бірі – күрделілік деңгейі бойынша жіктеу. Мұнда келесі жіктелім орын алады:

*Иллюстрациялық оқу жағдаяты*: бұл кейс нақты бір тәжірибелік мысал (жағымды да, жағымсыз да) арқылы оқушыларды дұрыс шешім қабылдау алгоритміне үйретуді көздейді.

*Проблема анықталған кейс* – *оқу жағдаяты*: нақты бір уақыттағы орын алған жағдаятқа байланысты проблемалар толық анықталып беріледі. Мұндай кейстің мақсаты жағдаятты зерделеу және өз бетінше шешім қабылдауды үйрету.

*Проблема анықталмаған кейс – оқу жағдаяты*: мұнда алдыңғы айтылған нұсқадан күрделірек жағдаят қарастырылады; жағдаятқа байланысты статистикалық мәліметтер, қоғамдық көзқарастар мен билік өкілдерінің пікірлері мен бағалары, т.б. беріледі. Бұндай кейстің мақсаты өздігінен проблемаларды анықтап, белгілі жағдайларға байланысты проблеманың шешу жолдарын ұсынуды ұйымдастыру;

*Тәжірибелік жаттығу кейсі*: нақты орын алған проблемалық жағдаят беріледі де одан шығу жолын табу қажет болады. Бұндай кестің мақсаты – проблеманы шешу жолдарын іздеу [6].

# ПАЙДАЛАНҒАН ӘДЕБИЕТТЕР ТІЗІМІ

1. Асқарбек Құсайынов. Әлемдегі және Қазақстандағы білім берудің сапасы.- Алматы, 2013.
2. Bolan, McMahon, Stoll et al. Тиімді кәсіби оқу қоғамдастығын құру мен қолдау, 2005.
3. Мұғалімге арналған нұсқаулық. Бірінші деңгей. Екінші басылым. «Назарбаев Зияткерлік мектептері» ДББҰ, 2012.
4. Мұсабеков Ө. Тұлғаға бағытталған білім. Қазақстан мектебі. 2007.
5. Қ.Қ.Құнапина «Мамандығым-мұғалім» Алматы 2011, «Егемен Қазақстан» газеті. №16. 2008.
6. Программа курсов повышения квалификации педагогических работников Республики Казахстан. Руководство для учителя. Третий (базовый) уровень. АОО «Назарбаев Интеллектуальные школы», 2012.