**ОҚЫТУШЫЛАРДЫҢ АҚПАРАТТЫҚ ҚҰЗЫРЕТТІЛІГІН ДАМЫТУДА ЖАҢА ПЕДАГОГИКАЛЫҚ ТЕХНОЛОГИЯЛАРДЫҢ МАҢЫЗЫ**

**Т.Н. Құттымбетова**

М. Жұмабаев атындағы жоғары колледж

**Аңдатпа.** Мақалада педагогтардың ақпараттық құзыретіліктерін қалыптастыруда жаңа технологиялардың алатын орны, жалпы құзыретілікті қалыптасырудың маңызы қарастырылған. Сонымен қатар ақпараттық құзыретіліктің қазіргі замандағы маңыздылығы да аталып өтіледі.

Қазіргі заманауй талап, оқытушыларға жан-жақты жетілген, көпсалалы дайындық иесі болуды жүктейді. Елімізге еңбекқор, кәсібін терең түсінетін, үнемі өзгеріп отыратын жағдайларға өзінің білімі мен іскерлігін әртүрлі әрекеттердің айналасында қолдана білетін қабілетті, жаңа технологияларды қолдана білетін, құзыретті мамандар қажет екені белгілі.

Құзыреттілік – оқушының жеке және қоғам талаптарын, әрекет тәсілдерін жан-жақты игеруінен көрінетін білім нәтижесі. Құзыреттіліктің негізгі анықтаушы факторлары үздіксіз білім алуға деген қажеттіліктер, кәсіби құзыреттілікті тереңдетуге дайындық болып табылады. Жалпы құзыретіліктің бірнеше түрлерін атап өтуге болады коммуникативтік, математикалық. ақпараттық, өндірістік т.б.

Оқытушының құзыреттілігін қалыптастыруда – жаңа педагогикалық технологияларды қолдану, шығармашылық белсенділігі мен өзіндік танымдық қызметін ұйымдастыруда маңызды болып табылады. Құзыреттілік педагогтың ақпараттық теориялық және сауаттылық негіздерін көрсетеді. Мысалы, еркін сөйлеу, кәсіби қажетті ақпаратты білуге, өңдеуге, оқушылармен өзара қарым-қатынасы және т.б.

Қазіргі заманғы жаңа ақпараттық технологияны қолдану арқылы оқу-тәрбие үрдісінің барлық деңгейін қарқындату, яғни, оқу үрдісінің сапасы мен тиімділігін, танымдық іс-әрекет белсенділігін көрсету, пәнаралық байланыстарды тереңдету, қажет ақпаратты іздеу тиімділігі мен көлемін кеңейтуге болады. Білім беру жүйесінде қолданылатын жаңа педагогикалық технологиялардан төмендегілерін бөле жарып көрсетуге болады:

– ойын арқылы оқыту технологиясы;

– проблемалық оқыту технологиясы;

– тірек сигналдары арқылы оқыту;

– деңгейлік саралап оқыту;

– міндетті нәтижелерге негізделген деңгейлік оқытутехнологиясы;

– бағдарламалап оқыту технологиясы;

– ақпараттық-коммуникациялық технологиялар;

– дидактикалық бірліктерді ірілендіру технологиясы;

– дамыта оқыту технологиясы;

– модульдік оқыту.

Білім алушылардың жеке тұлғасын дамытуда ақпараттық біліктілігін қалыптастыруда, компьютерлік графика мен мультимедиа технологияларын пайдалану арқылы жан-жақты тәрбиелеуге, ақпаратты өндеуді жүзеге асыра білуге, ақпараттық мәдениетті қалыптастыруды қамтамасыз етуге болады. Ақпараттық-коммуникациялық технологияларды қолдану білім сапасына және оқушының үздіксіз дамуына ықпал етеді.

Жаңа педагогикалық оқыту технологияларын жүйелі пайдалана отырып педагогтарда келесі ақпараттық құзыретіліктерді қалыптастыру көзделеді:

-ақпараттық технологияларды ақпаратпен жұмыс істеу құралы ретінде тану, әртүрлі құрылғылармен жұмыс істеу дағдыларын дамыту;

-ақпаратпен жұмыс істеу тәсілдерін меңгеру:

-ақпаратты жүйелендіру, талдау және сұрыптау (сұрыптаудың алуан түрлері, фильтрлер, сұраулар, файлдық жүйенің құрылымы, мәліметтер базасын құрастыру, т.б.);

-ақпаратты түрлендіру (графикалық түрден мәтінге, аналогтық түрден сандық түріне, және т.б.);

-ақпараттық технологияны пайдалана білу (электрондық түрдегі ақпаратты құру, өңдеу, көшіру, сақтау, тасымалдаудың қарапайым тәсілдерін, ақпаратты презентациялық технология құралдары арқылы береді, интернеттен ақпарат іздеу, желілік қарым-қатынас жасау, кездескен мәселелерді шешудің тиімді тәсілдерін таңдайды).

Ақпараттық технологиялар пайдаланудың мақсаттарын атап өтсек олар: ақпараттық технологияларды қолдану аясында оқу-тәрбие процесінің барлық деңгейін арттыру:

-оқыту үрдісінің ықпалы мен сапасын арттыру;

-пәнаралық байланысты тереңдету;

-қажетті ақпаратты іздеуді оңайлату және көлемін ұлғайту;

-оқушы тұлғасын дамыту, ақпараттық қоғамда өмір сүруге дайындау,

коммуникативтік қабілеттерін дамыту;

-күрделі жағдайда оңтайлы шешім қабылдау не шешу нұсқаларын қабылдау дағдыларын қалыптастыру;

-ақпараттық мәдениетті қалыптастыру,

-ақпаратты өңдей білу, ақпараттық сауатты  тұлғаны дайындау;

Мұғалімдердің ақпараттық- коммуникациялық құзыретіліктерін дамытуда жаңа технологиялардың мүмкіндіктерін қолданудың оқушыға берер мынандай тиімділіктері болады:

-оқушылар түрлі ақпараттық, бейнелік, дыбыстық анықтамалар арқылы білімін жан- жақты жетілдіреді, дамытады;   
 -оқушылар өз бетінше тапсырмаларды орындайды;  
 -оқушыларға тақырыптан қалып кеткен немесе дұрыс түсінбеген тақырыпты қосымша қайталауға мүмкіндік беріледі;  
- оқушылардың пәнге қызығушылығы, үздіксіз ізденісі артады;  
 -оқушылардың ойлау, есте сақтау, пікірсайыстық қабілеті дамиды ;  
 - оқушылар өз ойын сызба, сурет, кескіндеме, кесте, графиктік моделдер түрінде жеткізеді;  
 - оқушылар түрлі бейнелік, сілтемелік, нұсқаулық тапсырмаларды орындайды;  
 - оқушылар түрлі деңгейдегі тест тапсырмаларын орындап өзінің алған білімін тексере алады.

-оқушыларға еркін ойлауға мүмкіндік береді;  
-оқушылардың тіл байлығын дамытады;  
- оқушылардың өз ойын жеткізуге, жан-жақты ізденуге үйретеді;  
-шығармашылық белсенділігін арттырып, ұжымда бірігіп жұмыс істеуге тәрбиелейді.  
-өз бетімен білім алатын, ақпараттық технологияларды жақсы меңгерген, білімді жеке тұлғаны қалыптастырады.

Сонымен қатар жаңа технологиялардың мүмкіндіктерін қолданудың оқытушы үшін де маңызы өте зор, ол мына жетістіктермен ерекшеленді: мұғалім үздіксіз ізденіс үстінде жүреді;

-жеке тұлғаны қалыптастырудағы жауапкершілігі артады;

-инновациялық технологияларды қолдану іскерлігі, әдіс- тәсілдері артады;

-әріптестерінің қызығушылығын туындатады, басқа пән мұғалімдерімен тәжірибе алмастыру арқылы ұжымның ұйымшылдығының ұйтқысы бола алады;

-ақпаратық кеңістікке кіру арқылы әлемдік деңгейде іс- тәжірибе алмасуды қалыптастырады және оқытудың түрлі әдіс тәсілдерін игеруге қолы жетеді; -оқытушы сабақты қызықты, жүйелі түрлендіріп өткізуге машықтанады.

Жаңа педагогикалық технологияларды  оқу тәрбие үрдісіндегі қолдану оқытушының өз мамандығына деген қызығушылығын арттырып, шығармашылық шабытын шыңдап, ғылыми көзқарасын қалыптастырып, мамандық сапасын арттыруға қосатын үлесі мол.

**Әдебиеттер тізімі**

1. Мұхамбетжанова С. Т. , Мелдебекова М. Т. Педагогтардың ақпараттық-коммуникациялық технологияларды қолдану бойынша құзырлықтарын қалыптастыру әдістемесі. // Алматы, ЖШС «Дайыр Баспа»

2. Ж. Садыбеков «Оқу –тәрбие үрдісінде ақпараттық-коммуникациялық технологиягы өолдану қажетілігі » 2011 ж.

3. Б.А.Әлмұхамбетова, М.А.Ғалымжанова «Білім беру жүйесі қызметкерлерінің біліктілігін арттыруда ақпараттық - коммуникациялық технологиялардың қолданылуы» -2008 ж.