**Қазақстандағы жастар жылына арналған «Жаңа идеялар аумағы»**

**облыстық TED-конференциясы**

М.Жұмабаев атындағы гуманитарлық колледжінде 2019 жылдың 24 сәуір күні техникалық және кәсіптік білім беру ұйымдарының 3-4 курс студенттері арасында Қазақстандағы жастар жылына арналған «Жаңа идеялар аумағы» бірінші облыстық TED-конференциясы өткізілді.

Осы конференцияны өткізу форматы ерекше әрі қызықты болды. «TED» (Technology Entertainment Design) – бұл таратуға лайықты жүздеген батыл, шығармашыл және бірегей идеяларды қамтитын қоғамдастық немесе платформа. TED стилі бүгін эмоционалдық, жарқын, жанды қойылымның бейнесіне айналды.

 Ted-конференцияны өткізу мақсаты кәсіби ынтымақтастық үшін локация жасау және заманауи жаңғыртылған өзара іс-қимыл түрлері негізінде студенттік қоғамды біріктіру болып табылады.

Мұндай форматтағы конференция жұмысына жанды, қызықты, көпшілік алдындағы әдемі сөз сөйлеу кіреді. Сөз сөйлеу тақырыптары әр алуан болды: «Білім берудегі жасанды интеллектінің рөлі», «Ерекше балалар әлеміндегі математика», «Электромобильдер және ұшқышсыз автомобильдер – болашақ көлігі ретінде»,«Егер біз жуу және тазалау құралдарынан бас тартсақ, біздің өміріміз қалай өзгереді?», «The power of dreams немесе Арманның күші», «Кедейлікпен күрес», «Ерте жастағы артериялық гипертензияның алдын алу» және т. б.

Конференцияға М.Жұмабаев атындағы гуманитарлық колледжі, Петропавл құрылыс - экономикалық колледжі, Солтүстік Қазақстан медициналық колледжі, Солтүстік Қазақстан кәсіптік-педагогикалық колледжі, Гуманитарлық-техникалық колледжі, Ж. Қизатова атындағы Есіл ауыл шаруашылық колледжі, Солтүстік Қазақстан университетінің колледжі және т.б. белсене қатысты.

Қазылар алқасы мүшелері ретінде облыстық мәслихат депутаттары, "Петропавл қаласының Жастар ресурстық орталығы" КММ өкілдері, М. Қозыбаев атындағы СҚМУ және облыстың басқа да білім беру ұйымдарының оқытушылары болды.

TED-конференцияның қорытындысы бойынша барлық қатысушылар сертификаттарға ие болды, жеңімпаздар І, ІІ, ІІІ дәрежелі дипломдармен, байқауға қатысушылардың жетекшілері алғыс хаттармен марапатталды.